તેમણે આગળ કહ્યું કે, ગઇ સદીમાં બ્રિટિશ સરકાર પાસે સૌથી શક્તિશાળી સેના હતી અને સામે આપણાં ક્રાંતિકારીઓ પાસે સચ્ચાઇ, ખાદી અને ચરખો હતો. છતાં જીત સચ્ચાઇની, ગાંધીજી-નેહરુ-સરદારની અને કોંગ્રેસ પાર્ટીની થઇ હતી. આજે નરેન્દ્ર મોદીજી પાસે કેન્દ્રની સરકાર, ગુજરાત સહિત અનેક રાજ્યોની સરકાર છે, સેના, વાયુસેના, પોલીસ છે, મીડિયા છે. નરેન્દ્ર મોદીજી મીડિયામાં સચ્ચાઇનું ફાઇન ટ્યૂનિંગ કરે છે. મીડિયા સચ્ચાઇ લખે છે અને તેઓ ફાઇન ટ્યૂન કરે છે, એડિટ કરે છે. પરંતુ લોકો સામે સાચી વાત આવ્યા વગર રહેતી નથી. મીડિયા પર એ લોકોનો કંટ્રોલ હોઇ શકે, સોશિયલ મીડિયા પર નથી. અહીં તમે સાચી વાત બોલી શકો છો. આ કાર્યક્રમમાં એક કાર્યકર્તાએ રાહુલ ગાંધીને પૂછ્યું કે, ભાજપ તમારી હંમેશા મજાક ઉડાવે છે, શું આ વાતથી તમે વિચલિત નથી થતા? તમે હાર્યા વિના કામ કરો છો, તો હું તમારી તાકાત અને આની પાછળનું રહસ્ય જાણવા માંગુ છું. ત્યારે આનો જવાબ આપતા રાહુલ ગાંધીએ કહ્યું હતું કે, હું શિવજીની ફિલોસોફી પર કામ કરું છું. મારી સચ્ચાઇ હું જાણું છું અને એની પર હું કામ કરું છ. ભાજપ મારી છબી ગમે એવી બનાવે, મારી છબી ખરડવા માટે ગમે એટલા પૈસા ખર્ચે, પરંતુ મારી સચ્ચાઇ લોકોને દેખાશે.